Thirrje për pjesëmarrje të studentëve në Programin Dimëror për Paqe dhe Diplomaci IAU UNESCO
Katedra UNESCO për Diplomacinë Kulturore, Qeverisjen dhe Arsimin në Universitetin İstanbul Aydın ka hapur thirrjen për pjesëmarrje të studentëve në Programin Dimëror për Paqe dhe Diplomaci IAU UNESCO, i cili do të zhvillohet në datat 1 deri më 7 shkurt 2027 në Stamboll, Turqi.
Ky program bashkon studentë nga vende të ndryshme të botës në një javë të pasur me sesione akademike, trajnime praktike në diplomaci, shkëmbime ndërkulturore dhe aktivitete kulturore. Nëpërmjet leksioneve të zhvilluara nga ekspertë ndërkombëtarë, punëtorive interaktive dhe trajnimeve të Modelit të Kombeve të Bashkuara (MUN), pjesëmarrësit do të thellojnë njohuritë e tyre mbi paqen, diplomacinë dhe marrëdhëniet ndërkombëtare, duke zhvilluar njëkohësisht aftësi të vlefshme në komunikim, negociim, të folur në publik dhe mendim kritik.
[bookmark: _GoBack]Përmbledhje e programit:
· Datat: 1–7 shkurt 2027
· Mbërritja: 31 janar 2027
· Nisja: 7–8 shkurt 2027
· Vendi: Universiteti İstanbul Aydın, Stamboll, Turqi
· Formati: Program ndërkombëtar njëjavor me certifikatë (pa kredite ECTS)
· Fushat kryesore: 
· Paqja
· Diplomacia
· Marrëdhëniet Ndërkombëtare
· Komunikimi Ndërkulturor
· Diplomacia Kulturore
· Modeli i Kombeve të Bashkuara (MUN)
Përfitimet e studentëve:
· Zhvillim Akademik
Pjesëmarrësit do të ndjekin leksione dhe punëtori interaktive mbi:
· Arsimin dhe paqen
· Teoritë e marrëdhënieve ndërkombëtare
· Politikën e jashtme dhe format e ndryshme të pushtetit
· Diplomacinë publike dhe kulturore
· Ndërgjegjësimin dhe komunikimin ndërkulturor
· Zhvillimin e kompetencave ndërkulturore
· Qytetarinë globale dhe promovimin e paqes
· Përvojë Praktike në Diplomaci
Trajnimet e Modelit të Kombeve të Bashkuara, punëtoritë ndërkulturore dhe sesionet e diskutimit do t'i ndihmojnë pjesëmarrësit të zhvillojnë aftësi praktike në:
· Të folur në publik dhe komunikim diplomatik
· Negocim dhe zgjidhje konfliktesh
· Kërkim dhe analizë politikash
· Hartim rezolutash
· Punë në grup dhe mendim kritik
· Lidhje Akademike Ndërkombëtare
Pjesëmarrësit do të takojnë studentë, akademikë dhe ekspertë nga vende dhe fusha të ndryshme studimi. Ky mjedis ndërkombëtar do t'u mundësojë atyre të shkëmbejnë perspektiva, të krijojnë lidhje domethënëse dhe të bëhen pjesë e një rrjeti më të gjerë akademik global.
· Njohja me Stambollin
Programi përfshin vizita të organizuara në monumentet historike dhe kulturore të Stambollit, përfshirë Gadishullin Historik dhe Bosforin. Këto aktivitete u japin pjesëmarrësve mundësinë të njohin qytetin, ndërsa angazhohen në dialogun ndërkulturor dhe diplomacinë kulturore përtej klasës.  
Tarifa e pjesëmarrjes për delegatët ndërkombëtarë:
Programi Dimëror për Paqe dhe Diplomaci IAU UNESCO ka një tarifë pjesëmarrjeje prej 690 USD. 
Tarifa përfshin:
· Akomodimin
· Vaktet e përditshme
· Sesionet akademike
· Punëtoritë
· Trajnimin e Modelit të Kombeve të Bashkuara
· Vizitat kulturore
· Materialet mësimore
· Mbështetjen për pjesëmarrësit
· Certifikatën e Përfundimit
Informacion i mëtejshëm dhe aplikimi:
· Faqja zyrtare: unesco.aydin.edu.tr
· Instagram: @unescochair.iau
· Email: unesco@aydin.edu.tr
· Formulari i aplikimit: https://iau-unesco-wpdp-2027.web.app/ 
· Programet e mëparshme: 
· UNESCO Summer Program 2025 – Full Video
· UNESCO Winter Program 2026 – Quick Recap
· UNESCO Summer Program 2026 – Full Video
· UNESCO Summer Program 2026 – Quick Recap

Për pyetje ose paqartësi mund të na drejtoheni në adresën elektronike tkita@unkorce.edu.al ose mund të na takoni në zyrën e projekteve, Rektorat, kati II. 


